stanford-oval/wikipedia huggingface dataset:
מישל רבל
אתיקה ומוסר במדע > שיבוט אנושי ותאי גזע עובריים

שיבוט הוא תהליך ליצירה של רצפי DNA, תאים, רקמות או אורגניזמים הזהים באופן מלא או כמעט מלא, מבחינה גנטית, למקור שעל פיו נוצרו. בהקשר האתי דנים בעיקר בשיבוט אנושי בצורה מלאכותית. בתחום זה מבחין רבל בין תהליך הפריה חוץ גופית (שאינו שיבוט), שאותו הוא מקבל, לבין שיבוט לצורכי רבייה, שאותו הוא דוחה. הוא מסכים לשימוש בעודפי תאי גזע עובריים המתקבלים מתהליך הפריה חוץ גופית למטרות רפואיות ואפילו יצירה מכוונת של תאים למטרות אלה (שיבוט תרפויטי). שיבוט זה, שאינו מביא להולדת אדם שכן אינו כולל החדרת ביצית מופרה לרחם, מאפשר שימוש בתכונתם של תאי הגזע העובריים להתמיין לרקמות גוף שונות ועל ידי כך להביא למרפא באופן ישיר או בדרך של השתלה. עמדתו הבסיסית, המבוססת לתפיסתו גם על ההלכה, היא שבשלב זה תאי העובר אינם אדם, ולכן אין כל מניעה להשתמש בהם למחקר ואף להשמידם.
על פי רבל, האיסור להשתמש בטכנולוגית שיבוט תאי אדם בוגרים לצורך רבייה אינו חד-משמעי. הפריה מתרומה של תורם זר היא פתרון מקובל, אך האדם העקר רוצה צאצא המקורב אליו גנטית. כך גם אם אחד מבני הזוג נושא גן פגום ועדיין הזוג מעוניין בצאצא ללא הפריה מתורם זר. אולם ברמת המדע היום עדיין השיטה מסוכנת ועלולה להעביר פגמים בלתי נסבלים לדורות הבאים. לנוכח זאת הוא מצדד באיסור הקיים בחוק הישראלי האוסר התערבות גנטית לצורך רבייה וכן בצורך לבחון את הארכתו מדי חמש שנים. במכתבו לוועדת הכנסת למדע וטכנולוגיה הדנה בהארכת החוק כתב:
"החוק הקיים הנו דוגמה של חקיקה המאזנת היטב בין 1) הצורך לא להתיר פעולות התערבות גנטית שעלולות להיות מסוכנות ולגרום כתוצאת לוואי נזקים שאין בידי המדע היום דרך למנוע אותם; ובין 2) הסיכויים ליישומים רפואיים עתידיים הטמונים בהמשך המחקר בנושא השיבוט (הפריית תא ביצה בטכנולוגיית העברת גרעין) ובנושא השינוי הגנטי בתאי רבייה. הגבלת תוקף החוק לחמש שנים יאפשר לאמוד את מאזן הסיכונים והסיכויים שוב בתום התקופה. המצב של המחקר המדעי היום בעולם מראה שגוברים בהרבה הסיכונים ולכן מוצדק להאריך את תוקף החוק. מאידך, ההתקדמות המדעית בחמש שנים הבאות עלולה להביא למצב שתתברר התועלת הרפואית ויימצאו דרכים למנוע את הסיכונים, ולכן תקופת הארכה של חמש שנים נראה הטוב ביותר."
אתיקה ומוסר במדע > ייעוץ גנטי

ייעוץ גנטי ניתן ליחידים, הורים ומשפחות בעת גילוי מחלה או טרום לידה או נישואין. מטרתו לספק מידע ואפשרויות בעקבות מבדקים גנטיים שעברו המתייעצים. בדו"ח שהכין פרופ' רבל במסגרת אונסק"ו הוא מציג את השאלות האתיות הקשורות להליך זה
, בהן הדרך שבה מוצגות האפשרויות השונות למתייעצים והאם יש ביכולתם לממש אפשרויות אלה. לדבריו תפקיד היועץ לספק את המידע למקבל הייעוץ כך שיוכל להחליט באופן אישי למקרה שלו בתוך מסגרת החוקים והתקנות של מדינתו. היועץ הגנטי שונה מרופא רגיל שכן עליו לספק מידע ולא להכתיב הליך, במקרים רבים נלווים להחלטה גורמים פסיכולוגיים שהם מעבר להכשרתו של הרופא הרגיל.
נוסף להיבטים האישיים דן רבל בהשפעת תוצאות הייעוץ על החברה והכלכלה, היבטים פילוסופיים, יחס הדת והפוליטיקה. הוא מציין את הסכנה הגלומה ברצון של הורים לקבל את "הילד המושלם". עוד הוא מדגיש:
These questions are all the more sensitive since historical precedents have shown that scientism (and not science) can lead to genocide
(שאלות אלה כולן רגישות יותר שכן תקדימים היסטוריים הראו שמדענות (ולא מדע) יכולה להוביל להשמדת עם)
דת ומדע

המדע והדת בעיני רבל ”...משלימים זה את זו כזוג של הוויות נבדלות המתאחד ברצון משותף”. שתי השיטות הן הדרך בה מתמודד השכל האנושי עם הקיום, בניגודים ביניהן הוא רואה "מחלוקת לשם שמים", אשר לפי פרקי אבות היא מחלוקת שסופה להתקיים, כמו זו שבין בית שמאי לבית הלל. במאמר על פרשת קורח הוא רואה במחלוקת זו "חלק של מעשה בראשית". תפיסה זו שונה מתפיסות של כמה אנשי מדע מאמינים אחרים (בהם פרופ' ישעיהו ליבוביץ) הרואים בשתי הדיסציפלינות מישורים שונים שאין ביניהן כל חפיפה.
גם במהות החיים חלוקים ליבוביץ' ורבל. בעוד החיים לפי ליבוביץ' הם יותר מסכום החלקים הפיזיים וקיימת תוכנית פעולה במסגרתה מוגדרים החיים, הרי רבל רואה את החיים במסגרת חוקי הפיזיקה והכימיה. בעקבות מורו, ז'אק מונו, הוא טוען שהחיים נמצאים בחוקי החומר והגנטיקה. די בנוכחות חומצת גרעין וחלבון כדי להבטיח את יציבות החיים (בדרך של שכפול) ושכלולם על ידי שימור המידע הגנטי והעברתו תוך הכפלה בדרגת יעילות גבוהה. אין הוא מאמין בקיום "תוכנית פעולה", לא כעוסק בביולוגיה ולא כאדם דתי. את התערבות האלהים בעולם הוא רואה דרך קביעת חוקי הטבע שבאמצעותם מוגדרים החיים.
ההלכה ואמונתו של רבל מהווים רקע ובסיס לדעותיו בתחום האתיקה. הוא נסמך על ציטוטים מהתלמוד, מהרמב"ם ומספר הזוהר על תפיסת היהדות סוגיות שונות בתחום המוסר והשימוש במדע לתועלת האדם. מותר ליהנות מהקידמה במדע ואף "מצווה על האדם לשכלל ולתקן את העולם על ידי כריכה של תורה ועשייה". המדען שותף לאל בברית שמטרתה "בניית מלכות שמים אלוהית על הארץ". הדו-שיח בין המדע לדת נדרש כדי לשמור על עיסוק במדע תוך הקפדה על ערכי המוסר והצדק. מספר הזוהר הוא לומד "שחוכמה ללא חסדים היא חושך, וחסדים ללא חוכמה הם כגוף ללא ראש."
לדבריו רבנים רבים רואים בשכפול הגנטי פתרון נכון הלכתית כדי למנוע תרומות זרע אנונימיות והשלכותיהן על המעמד המשפחתי של הנולד. ההלכה היהודית אף מתירה, לטענתו, התערבות גנטית למניעת מחלה עתידית של הנולד כדי לשמור על שלמותה הנפשית של האם. הוא מציין שלפי התלמוד העובר אינו בחזקת אדם עד ליומו הארבעים, ומעמדו כאדם הולך ומתהווה לאחר הלידה. ניתן על כן לבצע בעובר פעולות גנטיות, מחקר ואף להשמיד תאים עובריים, וזאת בניגוד לעמדת הכנסייה הקתולית שלפיה העובר הוא אדם מרגע היווצרותו.
ספרים שפרסם

פנים אל פנים : עיונים בפרשיות התורה, בחגים ובסוגיות של מדע ואדם. [ראשון לציון] : ידיעות אחרונות - ספרי חמד, 2021.
הערות שוליים

↑  פנים אל פנים, הכריכה האחורית.
↑  עודד חרמוני, הפרופסורים המיליונרים של מכון ויצמן, באתר הארץ, 4 ביולי 2004
↑  אריאל רבל, באתר www.arielrevel.com
↑  הצהרת אונסק"ו בעברית מתוך אתר הוועדה המייעצת לעיניני ביאתיקה של האקדמיה הישראלית למדעים
↑  תמרה טראובמן, המלצה להקים מאגר ד-נ-א לאומי ורשות מפקחת, באתר הארץ, 5 בינואר 2003
↑  חוק איסור התערבות גנטית (שיבוט אדם ושינוי גנטי בתאי רבייה), התשנ"ט-1999 באתר המשפט, החוק הוארך ב-2004 והותקנו לו תקנות ב-2006
↑  מאמרו של רבל בנושא ייעוץ גנטי
↑  מישל רבל,מדע מוסר ומסורת : מהתגרות לשותפות אתר הוועדה המייעצת לענייני ביואתיקה לאקדמיה הישראלית למדעים
↑  מישל רבל, המחלוקת היא ממעשה בראשית אתר עוז ושלום, החוג הרעיוני לציונות דתית
↑  צבי ינאי, ‏על התהוות החיים -  שיחה עם פרופסור מישל רבל, מחשבות 33, מרץ 1972, עמ' 3–12
↑  מישל רבל, מכתב לרב משה בוצ'קו אתר מכון שלזינגר לחקר הרפואה על פי התורה
| --- | --- |
בקרת זהויות :  NLI: 987007296480805171  BnF: cb12634640z (data)  ISNI: 0000 0000 8127 8776  LCCN: n87842727  SUDOC: 069324417  VIAF: 31058886   WorldCat (עם VIAF): 31058886 
אינטרפרון בטא אנושי
מבנה המוליקולה אינטרלויקין-6
תהליך שיבוט
מרק בלזברג

| --- | --- |
אין תמונה חופשית
 לידה:  1954 (בן 70 בערך) אדמונטון, קנדה 
 מדינה:  ישראל 
 השכלה:  אוניברסיטת ניו יורק 
 מספר צאצאים:  7 
 
מרק בלזברג (באנגלית: Marc Belzberg, נולד בשנת 1954) הוא איש עסקים קנדי-ישראלי, מייסד הארגון "משפחה אחת" ותורם רבות לגופי ימין ישראלים ולהתנחלויות.
קורות חייו

מרק בלזברג נולד באדמונטון, קנדה, לאיש העסקים והנדבן סמואל בלזברג (אנ') ואשתו פרנסס, הבכור מארבעת ילדיהם. בשנת 1968 עברה המשפחה לוונקובר, שם הקים אביו, עם שני אחיו, אימפריה פיננסית שהתרחבה גם לתחום הנדל"ן. בבעלות המשפחה נכסים רבים בארצות הברית וקנדה. בלזברג הבן הוא גיסו לשעבר של איש העסקים הקנדי מתיו ברונפמן, שהיה מבעלי השליטה בבנק דיסקונט.
סמואל בלזברג תמך בחיי הקהילה היהודית בקנדה ובארצות הברית. הוא העניק מלגות לסטודנטים באוניברסיטת סיימון פרייזר (אנ'), תרם לבתי כנסת בקנדה, השקיע במוסדות חינוך, בהן תלמוד תורה בוונקובר (אנ'), וכן בבתי ספר יסודיים ותיכוניים. כמו כן תרם לקרן מרכז שמעון ויזנטל ולמוזיאון הסובלנות בלוס אנג'לס (אנ').
מרק בלזברג קיבל חינוך יהודי חילוני. הוא היה פעיל בתנועת הנוער של ההסתדרות הציונית הדסה, ובגיל 16 נשלח לגור בישראל במשך שנה, ולמד בכפר הילדים והנוער ויצו קנדה הדסים.
לאחר שובו לקנדה פגש רב מקומי שלימד אותו על ההיסטוריה והדת היהודית, והוביל אותו להחלטה לחזור בתשובה. לאחר סיום לימודיו התיכוניים שב לישראל למשך שנה ולמד בישיבת הר עציון.
פעילות עסקית

בגיל 19 נסע בלזברג לארצות הברית וסיים תואר ראשון במנהל עסקים באוניברסיטת ניו יורק. במהלך שנות השמונים היה שותף במספר קרנות הון סיכון בניו יורק והפך למיליונר.
בשנת 1991 עלה לישראל עם משפחתו והחל להשקיע בחברות היי-טק. עד שנת 2006 היה מבעלי חברת "אי-סים", שנמכרה למודו אלקטרוניקס. לאחר מכן השקיע במיזמים בתחום המכשור הרפואי. הוא החזיק במחצית ממניות חברת ODF שנמכרה לחברת אס.די.אס בשנת 2011.
פעילות פוליטית וחברתית

בלזברג מרבה לתרום לגופי ימין בישראל ולהתנחלויות. בין היתר תמך בעמותת עטרת כהנים, והיה דירקטור בעיתון "ג'רוזלם פוסט" כאשר העיתון היה בבעלות קבוצת הולינג'ר הקנדית, והוביל קו ימני מובהק. בלזברג הוא גם אחד התורמים הבולטים לארגון ידידי צה"ל בארצות הברית (FIDF), המזרים מדי שנה עשרות מיליוני דולרים לצה"ל, ולארגון "מבראשית" המארגן את סיורי "מסע ישראלי".
בלזברג הוא ממייסדי הארגון "משפחה אחת" המסייע לנפגעי טרור ובני משפחותיהם. בעבר תרם כספים לחברי כנסת מהליכוד, בהם משה יעלון, גלעד ארדן ויולי אדלשטיין.
כמו כן כיהן כיושב ראש תנועת בני עקיבא.
לפי ממצאי פרשת ביביטורס, בלזברג מימן את נסיעתם של בנימין ושרה נתניהו ללונדון בשנת 2007, ונשא בעלות אירוחם שהסתכמה בכ-60 אלף דולר, שמומנו מתקציב הארגון "משפחה אחת". לפי התחקיר, באותה נסיעה מימן הארגון את עלות המלון, רכב צמוד, נהג ומכשיר טלפון.
חיים אישיים

מרק בלזברג נשוי לשנטל בלזברג, ילידת בלגיה שעלתה לישראל בשנת 1985. הם נישאו בשנת 1986 והתגוררו בניו יורק. שבו לישראל בשנת 1991, ומאז הם מתגוררים בירושלים. לזוג שבעה ילדים ומספר נכדים.
בתו, טליה בלזברג, נשואה לאריאל, בנו של הרב מרדכי אלון, ממייסדי ארגון "מבראשית" הממומן על ידי בלזברג.
מרק בלזברג הוא צמחוני.
הערות שוליים

↑  NCSY Leaders Then and Now: Marc Belzberg, באתר "Jewish Action", ‏פורסם בשנת 2002 ושוב בשנת 2015 (באנגלית).
↑  Marc and Chantal Belzberg’s OneFamily helps victims of terrorism, באתר "Jewish Independent", ‏4 באפריל 2014 (באנגלית).
↑  From buyouts to hi-tech to philanthropy, באתר הארץ, ‏3 באוקטובר 2003 (באנגלית).
↑  אסף גלעד, הנפילה: סיפורה העצוב של מודו גליל, באתר כלכליסט, 29 בדצמבר 2009.
↑  אסף גלעד, הגאדג'טים של ODF: מצלמות ורובוטים, באתר כלכליסט, 23 בספטמבר 2010.
1 2 3   שוקי שדה, 15 בעלי מאה, באתר TheMarker‏, 4 בפברואר 2015.
1 2  עפרה לקס, עניין אישי - שנטל בלזברג, באתר ערוץ 7, 1 באוקטובר 2014.
↑  עמיחי אתאלי, מצעד תמיכה בחתונת בנו של הרב אלון, באתר nrg‏, 7 באוקטובר 2010.
מישל ויסאז'

| --- | --- |

 לידה:  20 בספטמבר 1968 (בת 56) פרת' אמבוי, ארצות הברית 
 שם לידה:  Michelle Lynn Shupack 
 סוגה מועדפת:  רית'ם אנד בלוז, דאנס 
 מדינה:  ארצות הברית 
 תקופת הפעילות:  מ-1988 
 מקום לימודים:  South Plainfield High School  האקדמיה האמריקאית למוזיקה ודרמה 
 מספר צאצאים:  2 
 https://www.michellevisage.com/
 פרופיל ב-IMDb
 
מישל ויסאז' (באנגלית: Michelle Visage; נולדה ב-20 בספטמבר 1968) היא זמרת, מנחת טלוויזיה ומגישת רדיו אמריקאית.
ביוגרפיה

מישל ויסאז' נולדה בשם מישל לין שופאק, בניו ג'רזי. היא למדה באקדמיה למוזיקה ודרמה במנהטן. כשהייתה בת 16 זכתה ויסאז' בתחרות כפילות של מדונה. בתום לימודיה, החלה את הקריירה שלה כשחקנית.
ביוגרפיה > מוזיקה

ויסאז' התקבלה ללהקת הנשים סדאקשן, אשר חתמה חוזה הקלטות עם חברת התקליטים A&M רקורדס. ללהקה היו מספר להיטי פופ, ביניהם "Two to Make It Right". אחרי שהלהקה התפרקה, ויסאז' המשיכה להקליט, לפעמים כזמרת רקע, אך גם כסולנית, למשל בשיר "It's Gonna Be a Lovely Day", שנכלל בפסקול לסרט "שומר הראש" עם ויטני יוסטון, והיה להיט מספר 34 במצעד בילבורד הוט 100 בינואר 1993.
ויסאז' השתתפה במספר אלבומים וקליפים של רופול, שהוא גם חברה הטוב ביותר.
ביוגרפיה > רדיו ופודקאסטים

בין השנים 2002–2005 הייתה ויסאז' מארחת שותפה בתוכנית הרדיו The Jamz Session בתחנה Hot 92 Jamz ‏(KHHT) בלוס אנג'לס. 

ב-2005 חזרה ויסאז' לניו יורק, שם אירחה בשיתוף את תוכנית הבוקר The Morning Mix ב-WNEW-FM עד דצמבר 2006. היא גם אירחה תוכנית מוזיקה בסיריוס רדיו לווייני בין השנים 2003–2006. במרץ 2007, היא החלה לשמש כמארחת שותפה של תוכנית הבוקר בתחנת SUNNY 104.3 בווסט פאלם ביץ', פלורידה. בינואר 2011, היא הצטרפה לתחנת 93.9 MIA במיאמי כמארחת של התוכנית MIA Morning Show. היא עזבה את מיאמי בדצמבר 2011 וחזרה ללוס אנג'לס. 

באפריל 2014, ויסאז' התחילה לארח פודקאסט בשיתוף עם רופול, RuPaul: What's the Tee?. השניים מראיינים ידוענים, מדברים על חייהם, ועל התוכנית המרוץ לדראג של רו פול. הפודקאסט זכה בפרס ובי לשנת 2018.
ביוגרפיה > טלוויזיה

בשנת 1996, הפכה ויסאז' למארחת שותפה בתוכנית האירוח של רופול ב-VH1. השניים אירחו ביחד גם את תוכנית הבוקר בתחנת WKTU מ-1996 עד 2002.
ויסאז' אירחה את סיקור השטיח האדום של VH1 בטקס חלוקת פרסי גראמי בשנת 1998, וב-2002, את מסיבת החידוש של הסרט "גריז".

בינואר 2011, הופיעה ויסאז' לראשונה כשופטת קבועה בסדרת הריאליטי של ערוץ לוגו, "המרוץ לדראג של רו פול", שם החליפה את מרל גינסברג. היא גם שופטת בתוכנית הספין-אוף, "המרוץ לדראג: אולסטארס". 

בינואר 2015, הצטרפה ויסאז' כמתמודדת בעונה החמש עשרה של סדרת המציאות הבריטית, "האח הגדול: סלבריטאים". היא הודחה מהבית ב-6 בפברואר 2015, במקום החמישי, על אף שהייתה צפויה לנצח. מאז שעזבה את בית האח הגדול, היא הופיעה במספר פרקים של Celebrity Big Brother's Bit on the Side, התוכנית הנלווית לסדרה, אשר משודרת בתום כל פרק. 

ב-13 במאי 2017, ויסאז' ורוס מת'יוס היו הפרשנים של ערוץ לוגו בשידור החי של תחרות האירוויזיון. בפברואר 2018, הייתה ויסאז' שופטת בתוכנית האירית, Ireland's Got Talent.

ב-5 בפברואר 2019, אושר על ידי חברת ההפקה World of Wonder שוויסאז' תשמש כשופטת ב"המרוץ לדראג של רו פול: בריטניה", אשר עלתה לאוויר בערוץ BBC שלוש באוקטובר 2019.
ביוגרפיה > תיאטרון

ויסאז' הופיעה בהופעת הבכורה שלה בווסט אנד כ"מיס הדג'" במחזמר כולם מדברים על ג'יימי מה-18 באוקטובר 2018 ועד ל-26 בינואר 2019.
חיים אישיים

ויסאז' מתגוררת בקליפורניה עם בעלה, הסופר והתסריטאי דייוויד קייס, ושתי בנותיה, לילי ולולה. ב-10 בנובמבר 2015, היא פרסמה את ספרה הראשון, The Diva Rules.
דיסקוגרפיה > אלבומים

| אלבום | שנה | קבוצה | הערות |
| --- | --- | --- | --- |
| Nothing Matters Without Love | 1989 | סדאקשן |  |
דיסקוגרפיה > סינגלים

| שיר | שנה | אמן | אלבום |
| --- | --- | --- | --- |
| "It's Gonna Be a Lovely Day" | 1992 | SOULSYSTEM | פסקול "שומר הראש" |
דיסקוגרפיה > הופעות אורח

| שיר | שנה | אמן | אלבום |
| --- | --- | --- | --- |
| "Crash (Have Some Fun)‎" | 1991 | TKA | סינגל |
| "Hard Candy Christmas" | 1997 | רופול | Ho, Ho, Ho |
| "With Bells On" | 1997 | רופול | Ho, Ho, Ho |
| "Let the Music Play" | 2014 | רופול | Born Naked |
| "Manila Radio (Interlude)" | 2014 | מנילה לוזון | Eternal Queen |
| "New York City Beat" | 2015 | רופול | RuPaul Presents: CoverGurlz2 |
| "LA Rhythm" | 2015 | רופול | Realness |
| "La Rhythm" (Remix) | 2015 | רופול | Realness |
| "From Your Heart" | 2015 | רופול | Slay Belles |
| "Category Is..." | 2016 | רופול | Butch Queen |
פילמוגרפיה

| שנה | כותרת | מדיום | תפקיד | הערות |
| --- | --- | --- | --- | --- |
| 1989 | Dance Party USA | טלוויזיה | עצמה |  |
| 1990 | Club MTV | טלוויזיה | עצמה |  |
| 1996–1998 | The RuPaul Show | טלוויזיה | עצמה |  |
| 2002 | Maybe It's Me | סרט | טניה |  |
| 2011 עד היום | המרוץ לדראג של רו פול | טלוויזיה | עצמה | שופטת |
| 2011 עד היום | רופול: הכול בחוץ | טלוויזיה | עצמה |  |
| 2012–היום | המרוץ לדראג: אולסטארס | טלוויזיה | עצמה | שופטת |
| 2013 | That Sex Show | טלוויזיה |  |  |
| 2013–2015 | The Most Popular Girls in School | סדרת אינטרנט | גברת זיילס |  |
| 2015 | Celebrity Big Brother | טלוויזיה | עצמה | האוסמאט, מקום 5 |
| 2017 | האירוויזיון | טלוויזיה | פרשנית עבור ארצות הברית |  |
| 2018–היום | Ireland's Got Talent | טלוויזיה | עצמה | שופטת |
| 2018 | The X Factor | טלוויזיה | עצמה | השופטים של סיימון קאוול מארחים אורחים |
| 2019 | Everybody’s Talking About Jamie | תיאטרון | מיס הדג' |  |
| 2019 | המרוץ לדראג של רו פול: בריטניה | טלוויזיה | עצמה | שופטת |
פרסים ומועמדויות

| שנה | פרס | קטגוריה | מועמדות | תוצאה | סימוכין |
| --- | --- | --- | --- | --- | --- |
| 2023 | פרסי הסרטים והטלוויזיה של MTV | צוות הריאליטי הטוב ביותר על המסך | המרוץ לדראג של רו פול (עם רופול) | בהמתנה |  |
הערות שוליים

↑  Here's why RuPaul's judge Michelle Visage is the ultimate queer ally, PinkNews – Gay news, reviews and comment from the world's most read lesbian, gay, bisexual, and trans news service, ‏11 באפריל 2018 (באנגלית)
↑  From RuPaul’s Drag Race to Ireland’s Got Talent: We meet Michelle Visage, www.irishexaminer.com, ‏27 בינואר 2017 (באנגלית)
↑  Who Is Michelle Visage From RuPaul's Drag Race?, In Touch Weekly, ‏9 ביולי 2017 (באנגלית)
↑  bio Michelle Visage, Michelle Visage – Official Site! (באנגלית)
↑  S.O.U.L. S.Y.S.T.E.M. – Chart history | Billboard, www.billboard.com
↑  TKA Featuring Michelle Visage – Crash (Have Some Fun), Discogs (באנגלית)
↑   RuPaul and Michelle Visage New York City Beat Official Music Video, סרטון  באתר יוטיוב
↑   RuPaul – "From Your Heart (feat. Michelle Visage)", סרטון  באתר יוטיוב
↑   RuPaul "Glamazon" music video (feat. Sharon Needles, Chad Michaels and Phi Phi O'Hara), סרטון  באתר יוטיוב
↑   RuPaul Responsitrannity music video, סרטון  באתר יוטיוב
↑   RuPaul – "Nothing for Christmas" Official Music Video, סרטון  באתר יוטיוב
↑  Radio Resume Michelle Visage, Michelle Visage – Official Site! (באנגלית)
↑  Radio Industry News, New Music, Music Promotion, Radio Station Song Charts | AllAccess.com, All Access (באנגלית)
↑  HugeDomains.com – EqView.com is for sale (Eq View), www.hugedomains.com
↑  Michelle Visage – Interview – EQView, EQView.com, ‏כפי שאורכב בתאריך 01 בנובמבר 2014
↑  Episodes, RuPaul: What's The Tee? (באנגלית)
↑  RuPaul's "What's the Tee" podcast wins 2018 Webby Award, Metro Weekly, ‏27 באפריל 2018 (באנגלית)
1 2  Michelle Visage defeated by Katie Price in Celebrity Big Brother final, PinkNews – Gay news, reviews and comment from the world's most read lesbian, gay, bisexual, and trans news service, ‏06 בפברואר 2015 (באנגלית)
↑  Eurovision returns to the United States, Eurovision.tv, ‏27 באפריל 2017 (באנגלית)
↑  Joshua Haigh, Michelle Visage signs up to judge Ireland’s Got Talent, attitude.co.uk, ‏31 באוגוסט 2017 (באנגלית)
↑  Catherine Earp, RuPaul's Drag Race UK confirms Michelle Visage as judge, Digital Spy, ‏05 בפברואר 2019 (באנגלית)
↑  Everybody’s Talking About... Michelle Visage, Everybody's Talking About Jamie, ‏19 בספטמבר 2018 (באנגלית)
↑  "iTunes – Music – Born Naked by RuPaul". iTunes.
↑  "iTunes – Music – Eternal Queen by Manila Luzon". iTunes.
↑  "iTunes – Music – RuPaul Presents CoverGurlz2 by RuPaul". iTunes.
1 2  "iTunes – Music – Realness by RuPaul". iTunes.
↑  Denise Petski, MTV Movie & TV Awards: ‘Top Gun: Maverick’, ‘Stranger Things’, ‘The Last Of Us’ Lead 2023 Nominations – Full List, Deadline, ‏2023-04-05 (באנגלית אמריקאית)
| --- | --- |
בקרת זהויות :  ISNI: 0000 0000 4181 8539  LCCN: no98005164  MusicBrainz: 530f4ebe-4947-45c5-bd7e-de20636d5430  NLA: 57000383  VIAF: 63619116   WorldCat (עם VIAF): 63619116
מעסומה אל-מובארכ

| --- | --- |
אין תמונה חופשית
 לידה:  1947 (בת 77 בערך) כווית 
 מדינה:  כווית 
 השכלה:  אוניברסיטת דנבר  אוניברסיטת צפון טקסס  בית הספר ליחסים בינלאומיים ע"ש יוזף קורבל 
 
מעסומה סאלח אל-מובארכ (בערבית: معصومة صالح المبارك; בתעתיק מדויק: מעצומה צאלח אלמֻבּארכּ, נולדה ב-1947) היא פוליטיקאית כוויתית, פעילה לזכויות נשים והאישה הראשונה שכיהנה כשרה בכווית ב-2005. בשנת 2009 הייתה לאישה הראשונה שנבחרה לפרלמנט של כווית. היא מרצה למדע המדינה באוניברסיטת כווית.
ביוגרפיה

מעסומה נשואה ויש לה שלושה בנים ובת. היא קיבלה תואר ראשון במדעי המדינה מאוניברסיטת כווית בשנת 1971, והמשיכה לתואר שני באוניברסיטת צפון טקסס בשנת 1976. ב-1973 סיימה לימודים בתכנון מהמרכז הערבי לתכנון. ב-1982 סיימה את הדוקטורט באוניברסיטת דנוור. משנת 1982 היא מרצה למדעי מדינה באוניברסיטת כווית. בנוסף, כיהנה כמרצה אורחת באוניברסיטת דנוור ובאוניברסיטת בחריין וכראש החוג למדעי המדינה באוניברסיטת כווית. היא כותבת טור ביומון הכוויתי "אל-אנבא".
הקריירה הפוליטית

היא החלה בפעילותה לזכויות הנשים כשהייתה בארצות הברית, אבל הפעילות לזכויות הנשים בכווית החלה כמה שנים לפני כן. במשך השנים, הפרלמנט הכוויתי סירב לתת לנשים זכויות פוליטיות 12 פעמים, עד שב-12 ביוני 2005 מעסומה אל-מובארכ הפכה לאישה הראשונה בתפקיד שרה בממשלת כווית. מובארכ החלה כשרת התכנון ושרת המדינה לפיתוח ניהולי, ועברה בשנת 2006 לכהן כשרת התחבורה. אחר כך עברה לכהן כשרת הבריאות בשנת 2007, אולם התפטרה ב-25 באוגוסט אחרי שריפת בית חולים "אלגאהרא", ששני אנשים נספו בה.
מובארכ המשיכה את פעילותה הפוליטית ובשנת 2009 נבחרה כראשונה במחוז הראשון בבחירות לפרלמנט הכוויתי, כאשר קיבלה 14,247 קולות. בכך הייתה לאישה הראשונה ביחד עם עוד שלוש נשים שנבחרו לפרלמנט של כווית. שלוש הנשים האחרות הן סלווא אל-ג'סאר מהמחוז השני, אסיל אל-עודי ורולא דשתי מהמחוז השלישי.
הערות שוליים

↑  נאדיה ראדי, מעסומה אל-מובארכ השרה הכוויתית הראשונה, באתר Almersal, דצמבר 2014. (בערבית)
↑  ריאיון עם מעסומה אל-מובארכ, באתר wonews.net, אפריל 2013. (בערבית)
↑  צבי בראל, אשה בממשלה? אבל הפסדנו בכדורגל!, באתר הארץ, 22 ביוני 2005
↑  רויטרס 2007. (באנגלית)
↑  תוצאות הבחירות לפרלמנט הכוויתי 2009, ויקיפדיה. (בערבית)
↑  ניר יהב‏, היסטוריה בכווית: נשים נבחרו לפרלמנט, באתר וואלה, 17 במאי 2009.
מנגבי טאנה

| מנגבי טאנה |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: מנגבי
מין:: מנגבי טאנה
שם מדעי
 Cercocebus galeritus ‏פטרס, 1879
תחום תפוצה


מנגבי טאנה (שם מדעי:  Cercocebus galeritus) הוא מין של פרימט מהסוג מנגבי האנדמי ליערות שמדרום לנהר טאנה שבקניה. לא כל החוקרים מכירים במין נדיר זה וחלק מייחסים אותו למין הקרוב מנגבי סנג'ה (Cercocebus sanjei).
מאפיינים

מנגבי זה הוא פרימט בינוני בעל זנב ארוך חצי-לופתני באורך של 40 עד 76 ס"מ והוא בעל פרווה חומה-צהובה כשהראש עוטה רעמת פרווה ארוכה וכהה. הפנים כהות אך בעלות עפעפיים לבנים, בהירים יותר מקרוביו לסוג. הוא בעל לסתות עבות המותאמות לפיצוח אגוזים בעוצמה חזקה. הזכרים גדולים יותר מהנקבות כשאורך הזכרים כ-49 עד 63 ס"מ ומשקלם 9.6 עד 10.2 ק"ג. אורך הנקבות 44 עד 53 ס"מ ומשקלן 5.3 עד 5.5 ק"ג בקירוב.
הקוף הוא שוכן קרקע או עצים והוא פעיל יום החי בקבוצות של בין 1 ל--36 פרטים, ולעיתים נדירות נראה בקבוצות של 50 עד 60 פרטים. המנגבי הוא אוכל כל המתבסס על פירות ואגוזים.
המנגבי הוא שוכן יערות קטנים במזרח קניה סמוך לנהרות ולצידו חיים באזור עוד מספר פרימטים. הקוף מצוי בסכנת הכחדה עקב בירוא היערות בהם חי וחלקם גם ניצודים בידי חקלאים לאחר שהם גורמים לנזקים. כיום זהו מין מוגן שאוכלוסייתו העולמית מונה בין 1,000 ל-1,300 פרטים בוגרים.
הערות שוליים

↑  מנגבי טאנה באתר הרשימה האדומה של IUCN
משה בן זקן

משה בן זקן (נולד ב-5 בנובמבר 1985) הוא מנכ"ל משרד התחבורה החל מ-25 ביוני 2023.
ביוגרפיה

משה בן זקן נולד בשנת 1985 באשדוד. אביו, אליאס (אלי) בן זקן, פעיל הליכוד.
כנער השתלב בן זקן בתנועת נוער הליכוד באשדוד, ובהמשך קיבל עליו תפקידי הובלה בתוך התנועה ובמסגרת סניף הליכוד באשדוד, כגון היוזמה של אירוע הליכודיאדה וניהולו במשך 4 שנים ברציפות, יחד עם חבריו, משה פסל וניר בן סימון.
לקראת הבחירות לכנסת ה-19, זכה בן זקן במשבצת הצעירים ברשימת הליכוד לכנסת, אך לא נבחר לכנסת[דרוש מקור].
בשנים 2015–2018 השלים תואר בוגר בתחום חינוך וחברה ובשנים 2019–2022 השלים תואר מוסמך במנהל עסקים, שניהם בקריה האקדמית אונו.
מינואר 2021 ועד מאי 2022 שימש ראש המטה של שרת התחבורה מירי רגב, וממאי 2022 ועד יוני 2023 שימש מנכ"ל הקרן לעידוד ופיתוח ענף הבנייה בישראל. בנוסף שימש סמנכ"ל באיגוד הקבלנים, וכיועץ פוליטי לשר הביטחון לשעבר משה יעלון, לשרה מירי רגב ולראש עיריית אשדוד ד"ר יחיאל לסרי.
בינואר 2023, לאחר שוועדת המינויים בשירות המדינה פסלה את מינויו למנכ"ל משרד התחבורה, מינתה אותו שרת התחבורה, מירי רגב, למשנה למנכ"ל המשרד. ביוני 2023 מונה למנכ"ל משרד התחבורה.
חיים אישיים

בן זקן נשוי למוראל ואב לשלושה ילדים. מתגורר באשדוד.
יחד עם עוד מספר חברים ופעילים  הקים את "קרן החסד למיעוטי יכולת ע"ש שמעון דהן", שנהרג במלחמת לבנון השנייה, והיה  חברו הקרוב. העמותה לזכרו מחלקת מאות סלי מזון למשפחות נזקקות.
הערות שוליים

1 2 3 4  איש השנה בפוליטיקה: משה בן זקן - המטאור הפוליטי האשדודי לא עוצר - אשדוד אונליין, באתר אשדוד אונליין, ‏30 בספטמבר 2019
1 2  חזקי ברוך, נציבות שירות המדינה אישרה: משה בן זקן יכהן כמנכ"ל משרד התחבורה, באתר ערוץ 7, 25 ביוני 2023
↑   יפעת ראובן, אושר מינויו של משה בן זקן לתפקיד מנכ"ל משרד התחבורה, באתר TheMarker‏, 25 ביוני 2023
1 2  הישג למשה בן זקן: נבחר ליועץ הפוליטי של השנה - אשדוד אונליין, באתר אשדוד אונליין, ‏26 בנובמבר 2017
↑   משה בן זקן, ברשת החברתית LinkedIn
↑  משה בן זקן מאשדוד נבחר למנכ"ל הקרן לעידוד ופיתוח הבנייה בישראל - חדשות אשדוד - אשדוד10, באתר חדשות אשדוד - אשדוד10, ‏8 באפריל 2022
↑  יובל שדה, מהליכודיאדה לניהול עשרות מיליארדים: אושר המינוי של משה בן זקן למנכ"ל משרד התחבורה, באתר כלכליסט, 25 ביוני 2023
↑  צבי זרחיה, אכזבה למירי רגב: ועדת המינויים פסלה את משה בן זקן מתפקיד מנכ"ל משרד התחבורה, באתר כלכליסט, 4 בינואר 2023
↑  יובל שדה, ״הבוס האמיתי״: למרות שנפסל, משה בן זקן קיבל שולחן במשרד המנכ״ל החדש, באתר כלכליסט, 31 בינואר 2023
↑  שומע תפילה הסרט המרגש שיזמו חבריו של סמר שמעון דהן זל לזכרו צפו, באתר אשדוד נט